Nicolás Gorobsov

**Nikolasas Martinas Gorobsovas** (*Nicolás Martín Gorobsov*; g. 1989 m. lapkričio 25 d.) – futbolininkas, saugas iš Argentinos. Turi šios šalies bei Italijos pilietybes. Žaidė Lietuvoje. Atstovavo Marijampolės „Sūduvai“ ir Vilniaus „Žalgiriui“.

## Karjera
Argentinietis jaunystėje persikėlė treniruotis į Italiją. Šioje šalyje pradėjo profesionalo karjerą, turi Italijos pilietybę.

Atstovavo „Vicenza“ ir „Torino“. Pastarasis klubas skolindavo žaidėją kitoms ekipoms. (Italijos bei Rumunijos klubams.)

2014 m. žaidėjas persikėlė į Rumunijos Tirgu Murešo ASA.

Nuo 2016 m. atstovavo Tel Avivo „Hapoel“ (Izraelis).

Trumpam buvo grįžęs į Argentiną ir prisijungė prie „Parana“ klubo.

2018 m. atstovavo „Miami United“ (JAV) klubui.

2018 m. viduryje sugrįžo į Rumuniją, kurioje atstovavo Kiažnos „Concordia“, o 2019 m. viduryje buvo paskolintas „Voluntari“ klubui.

2019–2020 m. sezone saugas Rumunijos Liga I žaidė 31 rungtynes, bei du kartus– Rumunijos taurės turnyre.

Iš viso Rumunijos aukščiausioje lygoje N. Gorobsovas yra sužaidęs 151 mačą, o su Tirgu Murešo ASA tapo šalies Supertaurės laimėtoju.

### FK „Sūduva“
#### 2020 m. sezonas
2020 m. rugsėjo 19 d. pranešta, kad atstovaus Marijampolės „Sūduvą“.
2020 m. rugsėjo 27 d. įvyko debiutas A lygoje prieš FK Riteriai. Jau pirmose rungtynėse pasižymėjo įvarčiu. Antrą minutę pelnytas įvartis buvo pirmasis šiose rungtynėse, kurios baigėsi įtikinama marijampoliečių pergale rezultatu 7:1. 2020 m. A lyga sužaidė penkias rungtynes ir pelnė du įvarčius. Iškovojo A lygos sidabro medalius.

#### 2021 m. sezonas
2021 m. birželio 25 d. rungtynėse prieš FK Riteriai realizavo 11 m. baudinį ir marijampoliečiai pirmavo 1:0. Rungtynės baigėsi lygiosiomis 1:1.

2021 m. liepos 8 d. 2021/22 m. Konferencijų lygos pirmojo etapo rungtynėse Marijampolėje prieš Valmiera FC, kai rezultatas buvo lygus 0:0, 27 minutę realizavo 11 m. baudinį ir išvedė marijampoliečius į priekį 1:0. FK Sūduva išplėšė pergalę rezultatu 2:1.

### Vilniaus „Žalgiris“
#### 2022 m. sezonas
2022 m. sausio mėn. pranešta, kad žaidėjas persikėlė į Vilniaus „Žalgirio“ futbolo klubą.

2022 m. kovo 4 d. debiutavo A lygos rungtynėse prieš „Jonavos“ klubą ir pasižymėjo įvarčiu.

#### 2023 m. sezonas
2023 m. sausio 8 d. tapo žinoma, kad argentinietis lieka Žalgirio klube. 

2023 m. A lygoje Gorobsovas sužaidė 26 rungtynes. Pasižymėjo įvarčiu 2023 m. rugsėjo 17 d. mače prieš „Riterių“ klubą. Žalgiris pirmavo rezultatu 5-2, o argentinietis realizavo 11 metrų baudinį ir įvirtino galutinį rezultatą 6-2.

2024 m. sausio 18 d. tapo žinoma, kad futbolininkas palieka klubą.

### „Panevėžio“ klubas
2024 m. sausio 31 d. oficialiai pranešta, kad atstovaus „Panevėžio“ klubui.

2024 m. kovo 2 d. debiutavo A lygos rungtynėse prieš FC Džiugas. Susitikimas baigėsi nulinėmis lygiosiomis.

2024 m. kovo 30 d. realizavo 11 m. baudinį A lygos rungtynėse prieš Kauno rajono „Hegelmann“.

2025 m. sausio 7 d. pranešta, kad žaidėjas paliko klubą.

### „Avezzano“ klubas
Nuo 2025 m. sausio 15 d. priklausė „Avezzano“ klubui (Italija).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su FK Panevėžys
*  **Supertaurės laimėtojas**: 2024 m.

; su FK Žalgiris
* A lygos čempionas: 2022 m.
* LFF taurės laimėtojas: 2022 m.

; Tirgu Murešo ASA
* **Supertaurės laimėtojas:** (2015 m.); 

; su FK Sūduva
* '''A lygos vicečempionas: 2020 ir 2021 m.

; Asmeniniai
* Geriausias 2021 m. rugsėjo mėn. žaidėjas
* Išrinktas į simbolinę 2021 m. A lygos rinktinę.

## Išnašos

## Nuorodos
* alyga.lt svetainė 
* Transfermarkt
* lietuvosfutbolas.lt
* Globalsportsarchive